Dimpués que os selchuquís vencioron en a Batalla de Manziquert res no impediba que os turquemans s'ixemenasen por Anatolia oriental y central. Encomenzó a aber-ie una diferenciación cultural y de concepcions politicas entre as poblacions turcofonas, por un costato os que tendeban a sedentarizar-sen y preferiban un estato civilizato, tendencia representata por os que serán os selchuquís de Rum, y por atro os turquemans e gazis d'Anatolia Central y Oriental, que se preferiban una sociedat menos controlata y més guerrera y resistiban a aceptar d'os selchuquís de Rum (y dimpués os otomans).